Cement (stavebníctvo)

Cement je akékoľvek práškové hydraulické spojivo (definíciu pozri nižšie) s výnimkou hydraulického vápna, puzolánov a  vysokopecnej trosky. V alternatívnych definíciách sa cement definuje ako úplné synonymum hydraulického spojiva, alebo sa definícia z prvej vety tohto článku obmedzuje len na umelé látky, alebo sa pojem cement stotožňuje len s portlandským cementom.STN EN 16907-4:2020 - Zemné práce. Časť 4: Upravovanie zeminy vápnom a spojivamiISO 15673:2016 (en)ISO 6707-1:2020 (en)Lueger, Otto: Lexikon der gesamten Technik und ihrer Hilfswissenschaften, Bd. 8 Stuttgart, Leipzig 1910., S. 980cement. In: Pyramídacement. In: Technický naučný slovník A-F. 1962, S. 255-256cement. In: Encyklopédia Slovenska I, 1977, S. 306cement. In: Encyclopaedia Beliana 2, S. 499-501cementy. In: Malá encyklopédia chémie, 1981. S. 159Zement. In: Röll, Freiherr von: Enzyklopädie des Eisenbahnwesens, Band 10. Berlin, Wien 1923, S. 468-476.Was sind hydraulische Bindemittel. In: Cementbulletin. 1946, 8, S. 1-6 

Výraz hydraulické spojivo znamená spojivo, ktoré po zmiešaní s vodou vytvára kašu, ktorá vo vlhku tuhne a tvrdne aj vo vode a po stvrdnutí si trvalo zachováva svoju pevnosť a stálosť vo vode.hydraulické pojivo. In: Technický slovník naučný G-J. Encyklopedický slovník 2002. S. 174

Cement sa používa najmä na výrobu betónu, malty a rôznych stavebných prefabrikátov. 

 Výroba 

Portlandský cement a podobné cementy (t.j. nie napríklad románsky cement) sa vyrábajú pálením vhodných nerastných surovín až na teplotu slinutia (čiže až kým z nich nevznikne slinok) a následným rozomletím tohto slinku spolu s ďalšími pridanými zložkami (napr. sadrovec) na prášok.

Slinok je produktom výpalu zmesi vápencov a ílov pri teplote približne 1 450 °C. Jeho chemické zloženie je cca. 67 % CaO (skratka C), 22 % SiO2 (skratka S), 5 % Al2O3 (skratka A), 3 % Fe2O3 (skratka F) a 3 % rôznych oxidov. Obsahuje štyri základné fázy a to alit, belit, hlinitan a ferit.TAYLOR H. W. F. C., Cement chemistry, 2nd edition, USA: American Society of Civil Engeneers, 1997.

 Rozdelenie 
Základné typy cementu (podľa definície v prvej vete tohto článku):
základné typy cementu, ktoré obsahujú portlandský slinok (občas označované ako portlandský cement v najširšom zmysle):
portlandský cement v širšom zmysle:
portlandský cement v užšom zmysle (=bežný portlandský cement, normálny portlandský cement) - pozostáva na 100 % (alebo takmer na 100 %) z portlandského slinku, t.j. ide o čistý portlandský cement
portlandský zmesový cement (v zmysle EN 197) - pozostáva z portlandského slinku a max. 35 % určitých iných látok (napr. vysokopecnej trosky, puzolánov, popolčeka či vápenca)
vysokopecný cement (v zmysle EN 197) - pozostáva z malého množstva portlandského slinku (max. 64 %) a z vysokopecnej trosky 
puzolánový cement (v zmysle EN 197) - pozostáva z portlandského slinku a (najmä) puzolánov a popolčeka
zmesový cement (v užšom zmysle, čiže v zmysle EN 197) - pozostáva z malého množstva portlandského slinku (max. 64 %) a z vysokopecnej trosky, puzolánov a popolčeka; zmesový (=zmiešaný, zmesný) cement v širšom zmysle je akýkoľvek úmyselne nečistý cement na báze portlandského cementu (napr. aj puzolánový cement) a v najširšom zmysle akýkoľvek úmyselne nečistý cement (napr. aj zmesový románsky cement)
románsky cement - tzv. neslinutý kremičitanový cement, t.j. na rozdiel od portlandského cementu sa páli pod teplotou slinutia; dnes je zriedkavý
špeciálne cementy
hlinitanový cement (v užšom zmysle, čiže v čistej podobe) - obsahuje vyše 35 % oxidu hlinitého viazaného do rôznych hlinitanov vápenatých (kalciumaluminátov); vyrába sa z bauxitu a vápenca
iné

Z hľadiska základného zloženia sa cementy delia na:
 kremičité cementy (=silikátové cementy) - hlavná zložka sú kremičitany vápenaté, napr. portlandský cement a románsky cement, a
 hlinitanové cementy (=aluminátové cementy) - hlavná zložka sú hlinitany vápenaté.
(BS) EN 197-1:2000FIGUŠ, V. Pokroky v cementárstve a vápeníctve v posledných rokoch 1, 2. 1951  Siegbert Sprung, Franz Sybertz, Gerd Thielen. Die neue deutsche Zementnorm DIN 1164-1. In: Beton : die Fachzeitschrift für Bau + Technik 45, Seiten/Artikel-Nr.:490-497, 1995  hlinitanový cement. In: Technický slovník naučný G-J. Encyklopedický slovník 2002. S. 113cement. In: Technický slovník naučný A-Č. Encyklopedický slovník 2001. S. 318

Referencie

 Iné projekty 

Kategória:Stavebné materiály
Kategória:Betón